Makroevolúcia

Makroevolúcia môže byť:
transšpecifická evolúcia, teda evolučný vznik a vývoj taxónov vyšších než druh 
transšpecifická evolúcia plus evolúcia vedúca k speciácii
evolúcia vedúca k speciácii  
evolučné zmeny vyskytujúce sa v časovom rozpätí typickom pre geologické chronostratigraické tabuľky (t.j. spravidla minimálne 10 000 rokov), na rozdiel od mikroevolúcie, ktorá zahŕňa zmeny v časovom rozpätí ľudského života  
vznik nových systematických taxónov, najmä druhov 
veľké zmeny organizmickej formy 
"veľkorozmerné" vzorce a procesy v dejinách života, zahŕňajúce vznik nových organizmických podôb ("designs"),evolučné trendy, adaptívne radiácie a vyhynutia; vznik druhov a vetvenie evolučných línií tvorí rozhranie medzi makroevolúciou a mikroevolúciou, ktorá sa zaoberá dynamikou genetickej variácie v rámci populácii 

Posledné tri uvedené definície možno za istých okolností chápať ako varianty prvých uvedených definícií. 

Opakom (komplementárnym pojmom) je buď pojem mikroevolúcia alebo pojmy speciácia a mikroevolúcia.

Používanie pojmu v diskurze stvorenie-evolúcia 

Termíny makroevolúcia a mikroevolúcia sa často používajú v diskurze viera v stvorenie - evolučná teória, pri makroevolúcii vo význame procesu, ktorý by mal umožniť jednému druhu, implicitne živočíšnemu alebo rastlinnému, sa vyvinúť pomocou biologickej evolúcie na iný. Používanie týchto termínov je pritom zároveň kritizované mnohými predstaviteľmi oboch strán. Niektorí evoluční biológovia poukazujú na nejasne definované hranice medzi makroevolúciou a mikroevolúciou, zatiaľčo niekoľkí stúpenci z radov kreacionistov považujú používanie týchto termínov za odvádzanie pozornosti od kľúčového problému pri vymedzení postoja kreacionizmu k biologickej evolučnej teórii, za ktorý považujú prítomnosť informácie v živých organizmoch. Z pohľadu týchto kreacionistov otázka malých a veľkých zmien druhov je irevelantná, pretože aj relatívne veľké zmeny jedincov môžu byť podľa nich spôsobené zmenou informácie riadiaceho génu, zato sa domnievajú, že nikdy nebol pozorovaný nárast informácie. Ten kreacionisti považujú za nevyhnutný pre objavenie sa nových orgánov živočíšnych druhov v evolúcii od mikróbov po človeka. Popierajú, že evolúcia môže spôsobiť nárast informácie v živých organizmoch, ktorý by viedol k rozšíreniu biologických štruktúr o nové časti a orgány.
Problematickým sa kreacionistom javí taktiež použitie termínu druh (v angl. species) v definícii makroevolúcie, resp. mikroevolúcie. V prípade jednopohlavných živočíchov mnohí považujú za deliacu čiaru medzi druhmi prirodzenú schopnosť párenia sa členov jedného druhu navzájom, t.j. ich reprodukčné oddelenie od ostatných skupín živočíchov.

Referencie

Pozri aj 
 Vznik nových druhov

Evolúcia